**DOM ZA STARIJE OSOBE**

**„VOLOSKO“ OPATIJA**

Andrije Štangera 34

51410 Opatija

OIB: 25924713456

Temeljem članka 29. Statuta Doma za starije osobe „Volosko“ Opatija , ravnateljica Doma za starije osobe „Volosko“ Opatija Gordana Saršon, mag. paed., donosi

**ODLUKU O KORIŠTENJU SLUŽBENIH MOBILNIH TELEFONA**

I.

Ovom Odlukom uređuju se uvjeti korištenja, te prava i obveze korisnika službenih mobilnih telefona Doma.

Pod službenim mobilnim telefonom u smislu ove Odluke podrazumijeva se mobilni telekomunikacijski uređaj s pripadajućom SIM karticom.

II.

Pravo korištenja službenih mobilnih telefona imaju zaposlenici koje odredi Ravnateljica te su obvezni odgovarati na sve pozive tijekom radnog vremena i na sve službene pozive izvan radnog vremena.

III.

Korisnik je dužan koristiti se mobitelom na način da uređaj bude pravilno korišten, a svaku promjenu, gubitak ili slično dužan je odmah prijaviti u računovodstvo gdje se vodi evidencija o korištenju službenih mobilnih telefona.

IV.

 Zaposlenici koji koriste službene mobilne telefone mogu ih koristiti do iznosa ugovorene tarife.

Troškove korištenja službenih mobilnih telefona iznad iznosa mjesečno ugovorene tarife korisnici podmiruju vlastitim sredstvima prema tripartitnom Ugovoru s pružateljem telekomunikacijskih usluga na temelju fakture koju pružatelj telekomunikacijskih usluga fakturira mjesečno i šalje na adresu prebivališta/boravišta korisnika službenih mobilnih uređaja.

V.

Ukoliko troškove korištenja službenih mobilnih telefona nije moguće podmirivati na način iz točke IV., razliku troškova iznad mjesečnog ograničenja, a do punog iznosa mjesečne fakture pružatelju telekomunikacijskih usluga platit će Dom, a od korisnika će tu razliku naplatiti umanjenjem njegove prve sljedeće plaće navodeći pri tome točan opis, broj fakture i mjesec na koji se odnosi te točan iznos uskrate na plaći.

VI.

Nastali troškovi za korištenje usluga mParkinga i terećenja za kupovinu Google proizvoda (Google Play i slično) kao i troškovi nastali nepravilnim korištenjem, namjerom ili krajnjom nepažnjom ne priznaju se kao trošak Doma već nastale troškove snosi korisnik te se prema njima postupa na način definiran točkama IV. i V.

VII.

Korisnici službenih mobilnih telefona zadužuju se za korištenje istih na temelju potpisane Izjave o preuzimanju službenog mobilnog telefona i SIM kartice te o podmirenju troškova službenog telefona iznad iznosa ograničenja iz točke IV. koja se prilaže se ovoj Odluci i čini njezin sastavni dio (Prilog 1).

VIII.

Ukoliko za daljnje korištenje službenog mobilnog telefona više ne postoji poslovno uvjetovani razlog (bolovanje duže od deset radnih dana, promjena opisa poslova određenog radnog mjesta, rodiljini ili roditeljski dopust, prestanak radnog odnosa i sl.) ili se službeni mobilni telefoni koriste protivno odredbama ove Odluke, Ravnateljica može korisniku službenog mobilnog telefona iz točke I. ove Odluke uskratiti ovlaštenja pojedinačnom odlukom.

Iznimno, zaposlenik može zadržati navedeni službeni mobilni telefon temeljem pisanog zahtjeva koji se predaje u računovodstvo kada postoji opravdani razlog za nastavak korištenja službenog mobitela.

IX.

Ova Odluka stupa na snagu danom donošenja, a objavit će se na oglasnoj ploči Doma.

X.

 Danom stupanja na snagu ove Odluke stavljaju se izvan snage sve prethodne Odluke.

Ur. broj: 2156-07003/U2-1-2023-99

Opatija, 30. studenoga 2023. godine

 Ravnateljica:

 \_\_\_\_\_\_\_\_\_\_\_\_\_\_\_\_\_\_\_\_\_

Gordana Saršon, mag. paed.

Prilog 1

**IZJAVA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(ime i prezime korisnika mobilnog telefona) (adresa prebivališta/boravišta)

**\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (OIB) (radno mjesto)

 potvrđujem da sam dana **\_\_\_\_\_\_\_\_\_\_\_\_\_\_\_\_\_\_**

1. preuzeo/la službeni mobilni telefon sa SIM karticom **\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (broj mobitela / model službenog mobilnog telefona / serijski broj SIM kartice)

1. zamijenio/la službeni mobilni telefon sa SIM karticom **\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (broj mobitela / model službenog mobilnog telefona / broj SIM kartice)

Razliku troškova iznad iznosa mjesečno ugovorene tarife kao i dodatne troškove (mParkinga, Google Play-a, nastalih oštećenja i slično) podmirujem osobno u roku od 8 dana od dana dostave fakture na moju adresu stanovanja.

Ujedno izjavljujem da sam suglasan/na i da dajem svoj pristanak da Dom za starije osobe „Volosko“ Opatija izvrši uskratu na mojoj plaći ukoliko faktura pristigla na moju adresu stanovanja nije podmirena u roku od 8 dana od dana dostave fakture sukladno točkama IV. i V. ove Odluke.

U Opatiji, \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis korisnika)